
Forretningsbetingelser 


Kundeportalen 


postnord 


PostNord A/S ("PostNord") stiller  PostNords 
kundeportal ("Kundeportalen") til rådighed for kunden 
("Kunden"). Kunden kan være en privat person eller 
en virksomhed eller anden organisation. 


Nærværende forretningsbetingelser er gældende for 
al Kundens brug af Kundeportalen. 


Formålet med Kundeportalen er at yde en mere 
omfattende kundeservice og sikre effektiv 
kommunikation med PostNord. 


1. Kundens forpligtelser 

1.1 Autoriseret bruger 

PostNord tildeler brugernavn og adgangskode til 
Kunden eller - i en virksomhed eller anden 
organisation - administratorer hos Kunden ("Kundens 
administratorer") med henblik på, at de kan bruge 
Kundeportalen. Kundens administratorer kan tildele 
brugerrettigheder i Kundens organisation. 


Kundens administratorer anses for at være autoriseret 
af Kunden til at have adgang til og fuldt ud bruge 
Kundeportalen og alle dens funktioner på vegne af 
Kunden. 


Kunden har det fulde ansvar for at sikre, at ingen 
andre eller - i en virksomhed eller anden organisation 
- kun en godkendt medarbejder, der er autoriseret til 
at købe ydelser hos PostNord, tildeles 
brugerrettigheder, herunder brugernavn og 
adgangskode, til Kundeportalen. Kunden har det fulde 
ansvar for al anvendelse af Kundeportalen via 
Kundens brugernavn og adgangskode. Kunden skal 
holde PostNord skadesløs for alle omkostninger og 
skader, som måtte opstå ved Kundens brug af 
Kundeportalen. 


1.2 Kontrol af brugernavn og adgangskode 

Det påhviler Kunden at sikre, at ingen andre eller -— i 
en virksomhed eller anden organisation - kun 
godkendte medarbejdere, der er autoriseret til at købe 
ydelser hos PostNord, får kendskab og/eller adgang til 
Kundens brugernavne og adgangskoder til 
Kundeportalen. 


Kunden har ansvaret for at give instruktioner til 
brugerne af Kundeportalen om, at brugernavne og 
adgangskoder er strengt personlige, at brugerne ikke 
må afsløre brugernavne og adgangskoder for 
udenforstående, og at brugerne ikke må gøre notater, 
som udenforstående kan få adgang til og forstå. 


1.3 Spærring 

Hvis Kunden har mistanke om eller burde have 
mistanke om, at uautoriserede personer har fået 
adgang til brugernavne og adgangskoder, skal 
Kunden straks informere PostNord ved f.eks. at 
kontakte Kundelinjen eller bruge den relevante 
funktion i Kundeportalen. 


1.4 Diverse 

Kunden skal altid følge og overholde de af PostNord til 
enhver tid udstedte anbefalinger og instruktioner. 
Disse anbefalinger og instruktioner findes på 
Kundeportalen eller på www.postnord.dk. 


Kunden skal betale de priser, der er aftalt mellem 


parterne. I mangel af en prisaftale gælder PostNords 
til enhver tid gældende prisliste. 


København CVR nr. 26663903 


2. PostNords forpligtelser 
2.1 Spærring 
PostNord har ansvaret for hurtigst muligt at spærre 


Kundens adgang til Kundeportalen efter en 
anmodning om spærring i henhold til punkt 1.3 
ovenfor. 

2.2 Kundeservice 

Hvis Kundeportalen ikke fungerer korrekt, skal 


Kunden informere PostNord via den relevante funktion 
i Kundeportalen eller via PostNords Kundelinje. 
PostNord afhjælper problemet på den måde og inden 
for det tidsrum, PostNord finder passende i forhold til 
det aktuelle problem. PostNords ansvar for fejl, 
mangler og forsinkelser i forbindelse med 
Kundeportalen er begrænset til det i punkt 6 anførte. 


2.3 Tilgængelighed 

Kundeportalen er normalt tilgængelig hver dag med 
undtagelse af planlagte og ikke-planlagte 
servicevinduer til vedligeholdelse og opgraderinger af 
Kundeportalen. 


PostNord vil i det omfang, det i det konkrete tilfælde 
skønnes nødvendigt, informere om servicevinduer via 
Kundeportalen eller e-mail. PostNord garanterer ikke, 
at Kundeportalen stilles til rådighed uden problemer, 
fejl eller forsinkelser, bl.a. fordi Kundeportalen på 
visse tidspunkter er uovervåget og uden support. 


3. Ændringer 

PostNord har ret til at opdatere og opgradere 
Kundeportalen med nye funktioner uden at informere 
Kunden eller indhente Kundens samtykke. PostNord 
vil dog fra gang til gang bestræbe sig på at informere 
om sådanne opdateringer og opgraderinger, hvor det 
er relevant. 


PostNord har endvidere ret til at ændre Kundeportalen 
af tekniske grunde som f.eks. ny kapacitet, nye 
scripts, informationssikkerhed eller administrative 
applikationer. 


Kunden har altid ansvaret for at holde sig informeret 


om gældende brugerrettigheder og disse 
forretningsbetingelser. 
De gældende brugerrettigheder og 


forretningsbetingelser for Kundeportalen findes på 
www.postnord.dk. Kunden anerkender og accepterer, 
at brugerrettighederne og disse forretningsbetingelser 
til enhver tid kan ændres i aftaleperioden. 


PostNord har ret til at ændre brugerrettighederne og 
disse forretningsbetingelser uden at informere 
Kunden og uden kundens accept. Ændringer træder i 
kraft tredive (30) dage efter, at ændringerne er 
offentliggjort på www.postnord.dk. 


Ændringer, der er foranlediget af gældende 
lovgivning, forordninger eller myndighedsafgørelser, 
træder dog i kraft med øjeblikkelig virkning. Såfremt 
Kunden ikke kan acceptere ændringerne, har Kunden 
ret til at opsige aftalen om Kundeportalen. 


Hvad angår ydelser, hvor Kundeportalen kan eller skal 
anvendes til udførelsen af ydelserne, er de relevante 
betingelser anført i de forretningsbetingelserne for 
den pågældende ydelse. 


4. Meddelelser 

En meddelelse, som PostNord har sendt til Kunden via 
e-mail til den e-mailadresse, som er angivet i 
ansøgningen om adgang til Kundeportalen, anses for 
at være Kunden i hænde senest ti (10) dage efter 
afsendelsen. 


Kunden skal straks informere PostNord om ændring af 
e-mailadresser og andre kontaktoplysninger. 
5. Gyldighedsperiode, opsigelse og spærring 


disse 
videre 


Når Kunden har 
forretningsbetingelser, får 
adgang til Kundeportalen. 


accepteret 
Kunden indtil 


Opsigelse kan ske på følgende måde: Kunden har ret 
til at opsige adgangen til Kundeportalen med 
øjeblikkelig virkning. Når en opsigelse er kommet 
PostNord i hænde, skal PostNord hurtigst muligt 
spærre Kundens adgang til Kundeportalen. 


PostNord har ret til at spærre adgangen til 

Kundeportalen med øjeblikkelig virkning, hvis: 

e Kunden bruger Kundeportalen i strid med disse 
forretningsbetingelser eller i strid med de formål, 
der er anført heri 

e Der er rimelig grund til at formode, at Kunden ikke 
opfylder sine forpligtelser over for PostNord 

e Der er rimelig grund til at formode, at 
Kundeportalen vil blive misbrugt eller brugt til andre 
formål end dem, der er anført heri 

e Der er foretaget ti (10) mislykkede loginforsøg på 
Kundeportalen på vegne af Kunden, eller der er 
anden begrundet mistanke om misbrug, eller 
Kundens kundeaftale med PostNord ophører. 


PostNord kan desuden opsige Kundens adgang til 
Kundeportalen med to (2) ugers varsel, efter at en 
opsigelse er kommet PostNord i hænde. 


Kundeportalen spærres under alle omstændigheder 
senest, når opsigelsen træder i kraft. 


6. Ansvar 

PostNord er ikke ansvarlig for indirekte skader eller 

skader eller tab, der opstår i forbindelse med Kundens 

brug af Kundeportalen. PostNord er således ikke 
ansvarlig for skader eller tab, der er forvoldt af 
eksempelvis, men ikke begrænset til: 

e At Kundeportalen ikke er tilgængelig, er ude af 
funktion, eller at der optræder fejl, hændelser eller 
problemer 

e At Kundeportalen er spærret på et fejlagtigt 
grundlag eller af forkerte årsager 

e At der er mangler eller fejl i den information, der 
vises på Kundeportalen 


Kun dokumenterede tab vil blive erstattet, og 
erstatningen udbetales kun, hvis kravet 
dokumenteres behørigt. 


Krav mod PostNord skal rejses senest et år efter den 
pågældende hændelse. Hvis kravet ikke rejses inden 
for den fastsatte frist, mistes retten til at rejse kravet. 


7. Behandling af personoplysninger 

7.1 PostNord som dataansvarlig 

7.1.1 Når PostNord behandler personoplysninger for 
at kunne administrere konti, give adgang til 
Kundeportalen, yde kundeservice, udarbejde 


anonymiseret statistik, samt udvikle og teste 
PostNords IT-systemer, betragtes PostNord som 


dataansvarlig i henhold til 
databeskyttelseslovgivningen.? 
7.1.2 Som dataansvarlig behandler PostNord 


personoplysninger vedrørende Kunden (hvis Kunden 
er en privatperson) og/eller Kundens medarbejdere 
(hvis Kunden er en juridisk enhed) og 
fuldmagtshavere i forbindelse med modtagelse af 
breve og pakker, f.eks. navn, adresse, e-mailadresse, 
bruger-ID og loginoplysninger. 


7.1.3 Yderligere oplysninger om PostNords behandling 
af personoplysninger og om den registreredes 
rettigheder i forbindelse med en sådan behandling 
findes i vores eksterne Integritetspolitik på 
www.postnord.dk/personlige-oplysninger. Hvis 
Kunden er en juridisk enhed, har Kunden ansvaret for 
at informere sine medarbejdere og fuldmagtshavere 
om PostNords behandling af personoplysninger. 


7.1.4 Den dataansvarlige for behandling af 
personoplysninger er PostNord A/S, Hedegaardsvej 
88, 2300 København SV. 


7.2 PostNord som databehandler 


7.2.1 Når PostNord behandler personoplysninger på 
kundelister, som Kunden opretter eller uploader på 
Kundeportalen, betragtes PostNord som 
databehandler i henhold til 
databeskyttelseslovgivningen og behandler sådanne 
personoplysninger på Kundens vegne. 
Personoplysningerne på kundelisterne behandles med 
det formål at levere de ydelser og funktioner på 
Kundeportalen, som Kunden har bestilt. Når PostNord 
er databehandler, finder nedenstående bestemmelser 
om behandling af personoplysninger anvendelse. 


7.2.3 De kategorier af personoplysninger, PostNord 
kan behandle, er f.eks. navn, adresse, e-mailadresse, 
og telefonnummer vedrørende Kundens kunder. 


7.2.4 PostNord forpligter sig til kun at behandle 
personoplysninger i overensstemmelse med disse 
betingelser og andre dokumenterede instrukser fra 
Kunden. PostNord forpligter sig til at overholde alle 
forpligtelser i databeskyttelseslovgivningen herunder, 
men ikke begrænset til, artikel 28, stk. 3, litra a) til h) 
i GDPR. 


7.2.5 PostNord har en generel ret til at benytte 
underdatabehandlere til at udføre PostNords 
behandling af personoplysninger i henhold til disse 
betingelser. PostNord skal på anmodning underrette 
Kunden om eventuelle planer om at benytte nye 
underdatabehandlere eller udskifte 
underdatabehandlere, så Kunden har mulighed for at 
gøre indsigelse mod sådanne ændringer. PostNord 


skal indgå databehandlersaftaler, der opfylder 
kravene i databeskyttelseslovgivningen, med sine 
underdatabehandlere. Hvis  PostNord benytter 
underdatabehandlere i et tredjeland, forpligter 


PostNord sig til at sikre retsgrundlaget for overførslen 
til tredjelandet i overensstemmelse med 
databeskyttelseslovgivningen, f.eks. ved - med 
mandat fra Kunden og på dennes vegne - at indgå en 
såkaldt dataoverførselsaftale med EU-Kommissionens 
standardkontraktbestemmelser. 


7.2.6 Kunden er ansvarlig for sletning af de 
personoplysninger, Kunden uploader eller opretter på 
Kundeportalen. 


7.2.7 PostNords ansvar for skader, der opstår i 
forbindelse med behandling af personoplysninger, kan 
for hvert kalenderår ikke overstige femten (15) 
procent af det beløb, PostNord debiterer Kunden for 
de ydelser, Kunden har bestilt via Kundeportalen i det 
pågældende år. 


1 Den gældende databeskyttelseslovgivning er Europa-Parlamentets og 
Rådets forordning (EU) 2016/679 af 27. april 2016 om beskyttelse af 

7.2.8 Hvis og når Kunden anmoder om PostNords 
assistance til at overholde Kundens egne forpligtelser 


i henhold til databeskyttelseslovgivningen, f.eks. 
besvarelse af anmodninger fra registrerede, er 
PostNord berettiget til betaling for tids- og 


materialeforbrug. 


fysiske personer i forbindelse med behandling af personoplysninger og 
om fri udveksling af sådanne oplysninger og om ophævelse af direktiv 


postnord 


95/46/EF (generel forordning om databeskyttelse, "GDPR") og den 
nationale lovgivning til gennemførelse af GDPR. 


